Maudhui: Visa vya unyanyasaji wa kijinsia ndani ya ndoa vimeripotiwa kuongezeka katika nchi za Marekani, Ufaransa na Australia katika kipindi hiki cha mlipuko wa virusi vya corona

"Haiwezekani kwa wanawake kutoka nchi zenye uchumi wa wa chini, katika mataifa kadhaa, kuripoti visa vya unyanyasaji wa nyumbani wakati wanaishi katika nyumba zenye chumba kimoja au viwili na wanaowanyanyasa"anasema Bi Mlambo-Ngcuka.

"Tunatarajia  kushuhudia kupungua kwa ripoti za aina hii ya unyanyasaji nyakati za amri za kutotoka nje na ukimya huo ni wa kutia hofu hata zaidi. Ilikua ni kadhaa tu baada ya mlipuko mbaya zaidi wa Ebola katika mataifa ya Afrika Magharibi ambapo tuligundua ongezeko la unyanyasaji wa kijinsia majumbani ."

BBC imezungumza na wanawake wawili katika nchi za India na Marekani, ambao kwa sasa wako katika marufuku ya kutotoka nje na wanaishi na wanaume wanaowanyanyasa. Hizi ni simulizi zao.

Kipato cha familia ya Geeta kimeporomoka mara tatu toka ulipoingia mlipuko wa virusi vya corona.

Geeta, 27, India

Mahojiano haya yalifanyika siku moja kabla India itangaze sheria ya kutotoka nje kabisa kwa muda wa siku 21 ili kukabiliana na kusambaa kwa virusi vya corona. 

Geeta anaamka saa kumi na moja alfajiri, mumewe amejilaza kando yake. Anakoroma kwa nguvu.

Usiku uliopita alikua amerudi nyumbani akiwa amelewa na mwenye hasira.  

Mlipuko wa coronavirus unamaanisha kuwa ni watu wachache tu wanaotumia usafiri wa umma, kwahivyo kama dereva wa Bajaji (tuk tuk) pato la Vijay limeshukwa kutoka rupia  1500 kwa siku  (takriban dola 20), hadi rupia 700  ( dola 9 na nusu), kwa wiki hiyo (kabla ya marufuku ya kutoka nje).

"Mambo yatakuwa namna hii kwa siku ngapi?" alipaza sauti, huku akitupa chupa za pombe kali kwenye ukuta. Watoto wanne wa Geeta,  mkubwa akiwa na umri wa miaka saba na wadogo zake watatu walikua wamejificha nyuma yake kwa hofu.

Hatimae baada ya kelele mume wake Vijay alikwenda kulala kwenye godoro dogo  ambalo hulalia na familia nzima. 

"Ilichukua muda kuwatuliza watoto," anasema  Geeta, "Wamemuona baba yao...\nMaudhui yaliyotangulia yanaweza kufupishwa kama ifuatavyo:
Mkurugenzi Mkuu wa Shirika la Wanawake la Umoja wa Mataifa (UN Women) Phumzile Mlambo-Ngcuka ameiambia BBC kuwa tofauti na Marekani na Uingereza , ambako vituo vya vya unyanyasaji wa wanawake vimepokea  ongezeko la visa hivyo, hali huenda ikawa ni kinyume  katika mataifa yanayoendelea.